
	  Parlamentul României   

 Camera Deputaţilor


COMISIA PENTRU ADMINISTRAŢIE PUBLICĂ,
                 amenajarea teritoriului Şi echilibru 

    

        ecologic 
               
 
                                                                                              Bucureşti, 05.03.2013
                                                                                                          Nr. 26/279
                                Către
BIROUL PERMANENT AL 

CAMEREI DEPUTAŢILOR
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.9/2012 pentru modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-VIII din învăţământul de stat şi privat, precum şi pentru copiii preşcolari din grădiniţele de stat şi private cu program normal de 4 ore, trimis comisiei spre dezbatere în fond, în procedură obişnuită, cu adresa nr. PLx.413 din 8 octombrie 2012. 

PREŞEDINTE,

MARIN ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.6934; e-mail: cp06@cdep.ro

R A P O R T    

asupra proiectului de Lege privind aprobarea Ordonanţei de urgenţă a Guvernului nr.9/2012 pentru modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-VIII din învăţământul de stat şi privat, precum şi pentru copiii preşcolari din grădiniţele de stat şi private cu program normal de 4 ore 
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere în fond, în procedură obişnuită, cu proiectul de Lege privind aprobarea Ordonanţei de urgenţă a Guvernului nr.9/2012 pentru modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-VIII din învăţământul de stat şi privat, precum şi pentru copiii preşcolari din grădiniţele de stat şi private cu program normal de 4 ore, trimis cu adresa nr. PL-x.413 din 8 octombrie 2012.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.590 /24.07.2012);
· avizul favorabil al Comisiei pentru buget, finanţe şi bănci (nr.22/307/24.10.2012);

· avizul favorabil al Comisiei pentru învăţământ, ştiinţă, tineret şi sport (nr.29/163/16.10.2012);
· avizul favorabil al Comisiei juridice, de disciplină şi imunităţi (31/804/09.10.2012).

Prezentul proiect are ca obiect de reglementare modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-VIII din învăţământul de stat şi privat, precum şi pentru copiii preşcolari din grădiniţele de stat şi private cu program normal de 4 ore, în vederea instituirii cadrului legal necesar pentru cuprinderea în bugetul de stat a fondurilor necesare extinderii programului privind acordarea de produse lactate şi de panificaţie şi pentru elevii din clasa pregătitoare, precum şi clarificarea aspectelor legate de furnizarea alimentelor pentru copiii care au intoleranţă la unele ingrediente din produsele lactate şi de panificaţie şi pentru îmbunătăţirea mecanismului legat de acordarea produselor corespunzătoare din punct de vedere nutriţional, pentru grupele speciale de consumatori, în conformitate cu cerinţele Uniunii Europene.
Proiectul de lege a fost adoptat de Senat în şedinţa din 2 octombrie 2012.

Comisia propune Plenului Camerei Deputaţilor aprobarea proiectului de lege în forma adoptată de Senat.
Proiectul de lege face parte din categoria legilor ordinare, conform art.76 alin.(2) din Constituţia României, republicată. 
Dezbaterile au avut loc în şedinţa comisiei din 5 martie 2013.

 La lucrările comisiei au fost prezenţi 28 deputaţi, din totalul de 32 membri ai comisiei.

Raportul comisiei a fost adoptat cu unanimitate de voturi.

Camera Deputaţilor este Cameră decizională, potrivit prevederilor art. 75, alineatele (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.
PREŞEDINTE,                                        SECRETAR,
     MARIN ALMĂJANU                           ION MARCEL CIOLACU                                         
Consilier  Iulia Toader                                  
